Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: nyilvánosságáról szóló 1992. évi LXIII. törvény, majd az államtitokról és a szolgálati titokról szóló 1995. évi LXV. törvény elfogadása megteremtette a közérdekû adatok megismeréséhez fûzõdõ jog legfõbb törvényi kereteit.
Paragraph Index: 890

nyilvánosságáról szóló 1992. évi LXIII. törvény, majd az államtitokról és a szolgálati titokról szóló 1995. évi LXV. törvény elfogadása megteremtette a közérdekû adatok megismeréséhez fûzõdõ jog legfõbb törvényi kereteit. * A szöveg az Áht. és az Avtv. éppen folyó módosításaira utal. 2006/162/II. szám A 2003-ban elfogadott úgynevezett üvegzseb törvény révén pedig megszûnt annak a lehetõsége, hogy a közszféra szerveinek gazdálkodással kapcsolatos adatait szolgálati titokká lehessen minõsíteni, miként az is, hogy az adatkezelõk üzleti titokra hivatkozva elzárhassák a nyilvánosságtól az állami és a helyi önkormányzati költségvetés, illetve az európai közösségi támogatás felhasználásával, költségvetést érintõ juttatással, kedvezménnyel, az állami és önkormányzati vagyon kezelésével, birtoklásával, használatával, hasznosításával, az azzal való rendelkezéssel, annak megterhelésével, az ilyen vagyont érintõ bármilyen jog megszerzésével kapcsolatos adatokat. A polgári törvénykönyv módosításával a törvényhozó a közpénzek hatékonyabb ellenõrzése érdekében a nyilvánosság követelményét kiterjesztette a magánszféra szerveire is minden olyan esetben, amikor azok az államháztartás valamely alrendszerével pénzügyi, illetve üzleti kapcsolatot létesítenek. Az úgynevezett üvegzseb törvény az Áht. és az államháztartás mûködési rendjérõl szóló 217/1998. (XII. 30.) Korm. rendelet (a továbbiakban: Ámr.) módosításával a közpénzeket érintõ adatok egész sorára vonatkozóan írt elõ az államháztartási szervek számára folyamatos közzétételi kötelezettséget. Az 1993-ban létrehozott, a kormány felügyelete alatt mûködõ Kormányzati Ellenõrzési Hivatal az Állami Számvevõszékkel együtt ellátja a költségvetési források felhasználásának állami ellenõrzését. A két szerv közpénzeket érintõ vizsgálati jogköre a szervek igen széles körét érintõen átfedi egymást. Míg azonban a Számvevõszék jelentései az Alkotmány és az ÁSZ-ról szóló törvény alapján nyilvánosak, és azokat a szervezet már évek óta a honlapján közzéteszi, a KEHI akár ugyanazt a szervet érintõ vizsgálati jelentése a KEHI elnökének eseti döntésétõl függõen szolgálati titok, vagy mint döntéselõkészítéssel összefüggõ irat a nyilvánosságtól elzárt dokumentum. Az adatvédelmi biztosnak a KEHI tevékenységét érintõ eddigi kilenc vizsgálata kizárólag a KEHI mûködésének nyilvánosságára terjedtek ki. A vizsgálatok felszínre hozták, hogy a KEHI-re vonatkozó jogszabályok, a KEHI elnöke által kiadott szolgálati titokköri jegyzékek, a KEHI titokminõsítési gyakorlata számos ponton sértik az információszabadság hazai törvényeit, és ezzel lehetetlenné teszik a közpénzeket ellenõrzõ szerv ellenõrzését. Az országos hatáskörû közigazgatási szervek között szinte egyedülállóan a KEHI-nek nincs önálló internetes honlapja, jóllehet mint fejezeti jogosítványokkal felhatalmazott, önállóan gazdálkodó központi költségvetési szervre, rá is vonatkozik a közérdekû adatok kérelem nélküli közzétételének az Áht.-ban és az Ámr.-ben meghatározott kötelezettsége. VII. Ajánlás Az Avtv. 24. § e) pontjában foglalt jogkörömben eljárva az alábbi ajánlást teszem:

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes